*207. számú előterjesztés*

Bátaszék Város Önkormányzat Képviselő-testületének 2024. november 27-én

16 órakor megtartandó ülésére

2025. évi városi rendezvényprogram jóváhagyása

|  |
| --- |
| **Előterjesztő:** Dr. Bozsolik Róbert polgármester  **Készítette**: Ócsai Krisztina a Bátaszékért Marketing NKft. ügyvezetője    **Törvényességi ellenőrzést végezte:** Dr. Firle-Paksi Anna aljegyző  **Tárgyalja:**  KOIS Bizottság 2024.11.25.  PG Bizottság 2024.11.26. |

**Tisztelt Képviselő- testület!**

**2025. évi programterv**

2025-ben is számtalan és változatos programkínálattal készülünk a város lakóinak és a vidéki vendégeinknek. A legfontosabb, hogy 30 éves lesz városi rangunk. Eköré igyekszünk programokat szervezni. Így egy nagyobb szabású gyereknapi programot szeretnénk megvalósítani, amelyen nem csak a 30 éves városunkat ünnepeljük majd, hanem 10 éve tart az önkormányzat azon programja, amely a kisbabák születését anyagilag is támogatja.

2025. július 1-jén e Piactéren szeretnék egy kulturális programot megvalósítani. 30 éve 30 pillanatkép címmel kiállítás megvalósítani és kamarazenei koncert szervezni.

Illetve, ha szabad kezet kapunk a VIII. Bátaszéki Bornapok megrendezéséhez, akkor pedig az ünnepi testületi ülés is a 30 éves jubileumi esemény köré szerveződik majd.

Természetesen készülünk a szokásos városi ünnepekre. Ilyen a Nőnap, Március 15-e, VersVáros, Majális, Pedagógusnap, Október 23-a, Fiatalok a városért díjátadó, 70 éven felüliek karácsonya. Az idén is megemlékezünk az Összetartozás napjáról, Zádor Jenőről, Kóbor Jánosról, illetve tervezzük a Múzeumok éjszakáját. Segítő kezet nyújtunk több rendezvényhez pl. Pünkösdi Rétesfesztivál, Orbán nap, Augusztus 20-a, Flórián nap, Márton nap. Fontos hangsúlyt fektetünk az egészséges életmódot segítő programokra is. Ilyen a Triatlon, illetve a közösségi futások. Folytatni kívánjuk a nagysikerű Kvíz estjeinket.

Kiállításoknak szeretnénk helyet adni, gyerekeknek csillagászati előadást, és testvértelepülési kapcsolatainkat is erősíteni szeretnénk. A megújult piactér elkülönülő, igen hangulatossá tehető Zugában is szeretnénk kisebb kulturális rendezvényeket megvalósítani. Filmvetítést, kisebb koncertet, előadásokat elsősorban a nyár folyamán.

2025-ben reményeink szerint ismét lesz Királyi Gasztronómiai Est, amely az egyetlen belépős rendezvényünk, így a számításaink szerint a kiadásainkat a bevétel összege fedezi majd.

Bátaszék 2024. évi rendezvényeinek (táblázat csatolmányként szerepel) megvalósításához szükséges összeg bruttó **53.380.000,-** Ft, amely már tartalmazza a VIII. Bátaszéki Bornapok költségét is.

**VIII. Bátaszéki Bornapok**

Terveinkben szerepel a VIII. Bátaszéki Bornapok megrendezése. Mint fő szervezője az eseménynek, azt gondolom, hogy a rendezvény lebonyolításával, a fellépők kiválasztásával, a technikai feltételek megteremtésével kapcsolatos ránk háruló feladatok elvégzésére készen állunk, akár 2025-ben lebonyolításra kerülhet a VIII. Bátaszéki Bornapok is.

Az előzetes felmérések alapján a résztvevő kiszolgálóegységekkel - értem ez alatt a borászokat, étkeseket, kézműveseket vagy a vidámparkosokat, valamint a technikai feladatokat ellátó cégek – mind nyitottak a 2025. szeptember 12-13-14-es fesztivál lebonyolítására.

Igyekeztünk a lakosság körében is felmérést végezni, ehhez csatolom beszámolómhoz a kitöltött kérdőívek eredményeit és grafikonjait. A nem reprezentatív felmérésből az derül ki, hogy a válaszadók többsége szívesen venné, ha jövőre is megrendezésre kerülne a Bátaszéki Bornapok. Ettől függetlenül egy nívós programkínálatot tudunk jelenleg felmutatni:

|  |  |  |
| --- | --- | --- |
| **Bornapok várható fellépői** | | |
| **Szeptember 12. (péntek)** | **Szeptember 13. (szombat)** | **Szeptember 14. (vasárnap)** |
| Blues Travel Band (60’) | Folkbeat (45’) | Buborék Együttes (60’) |
| Ismerős Arcok (90’) | LilFrakk (60’) | Kefir (30’) |
| Bad Times (180’) | Danielfi Gergő(90’) | Group ’N’ Swing (90’) |
|  | Dj Náksi (90’) | Geszti Péter (90’) |
|  | Dj Táborfy (120’) |  |
| Várható fellépői díjak: | | **bruttó 21.308.600.-** |

Természetesen körültekintően igyekeztünk előzetesen tájékozódni arról, hogy milyen pénzügyi paraméterekkel lehetne 2025-ben egy színvonalas programot összeállítani, valamint a rendezvényt lebonyolítani.

A színpad- és fénytechnikai kiadások, ha nem lépnek fel a rendezvényen extra igényű nagyobb volumenű fellépők, akkor tartani lehet a 2024-es árakat. Azonban, ha lesz az idei évhez hasonló produkció, és tervezzük, akkor a költségek biztosan emelkednek. Az áramkiépítésénél a vállalkozótól kapott előzetes árajánlat alapján 20%-os áremeléssel kell számolni a 2025-ös évben. A biztonsági szolgálat az inflációnövekedésen túl, amelyet még egyelőre nem tudunk mekkora mértékű lesz, plusz 4-6%-os áremelést irányzott elő. A biztonsági terv elkészítésénél szintén az inflációt kell majd figyelembe venni a bekerülési költségek kiszámításánál.

Az alábbi táblázat már a 2025-ös évi költségeket mutatja, amelyet igyekeztünk úgy kiszámolni, hogy ha a világgazdasági helyzetben markánsabb változás nem következik be, amely a magyar gazdaságra befolyással lesz, akkor ezek a költségek reálitást mutatnak 2025. szeptemberére. A várható költségeknél a 6%-os inflációval kalkuláltunk. Az árajánlat-kéréskor szembesültünk azzal, hogy számos olyan fellépő van, aki már nem vállal fél playback fellépéseket, ami eddig a költségeket kicsit minimalizálta. Illetve nem jön el, ha más fellépő élő nagykoncertet ad utána, vagy csak nagyobb hírű fesztiválokra, nagyszabású, országos rendezvényeken hajlandó fellépni. Illetőleg érdeklődtünk, hogy ha 2025-ben Horváth Tamást hívnánk ismét fellépni, akkor milyen fellépti díjjal kellene számolnunk: 2024-ben Bruttó 4.889.500.-, 2025-ben Bruttó 5.905.500 lenne.

A táblázatból látszik, hogy a műsorterv igazán minőségi, valamint színes. Azt gondoljuk, mint szervezők, hogy mindenki számára egy felejthetetlen élményt nyújthatna ez az összeállított program.

A 2025. szeptember 12-13-14-es napokra tervezett VIII. Bátaszéki Bornapok fellépőinek listája és fellépési díjai, ha most, november 30-ig megkötjük a szerződéseket. Azonban hozzá kell még tennem, hogy ha a benzin eléri a 700Ft/literenkénti árat, akkor újra számolnak, amelyet az aláírt szerződésben is jeleznek előre.

VIII. Bátaszéki Bornapok

|  |  |  |
| --- | --- | --- |
|  |  |  |
|  | kiadás (bruttó) | bevétel (bruttó) |
| becsült teljes költsége: | 42 500 000 Ft |  |
| a rendezvény saját bevétele: |  | 4 000 000 Ft |
| szponzorációból szárm. bev.: |  | 15 000 000 Ft |
| önkormányzati támogatás: |  | 23 500 000 Ft |
|  |  |  |
| ***Összesen:*** | ***42 500.000 Ft*** | ***42 500 000 Ft*** |

*Vállalkozói Szerződés:* ***14.800.000.-Ft+ÁFA***

*Közművelődési Megállapodás:* ***4.704.080 Ft***

***2025. évi városi rendezvényprogram***

|  |  |  |  |  |  |
| --- | --- | --- | --- | --- | --- |
|  | **Rendezvény neve** | **tervezett időpont** | **tervezett fellépő** | **egyéb** | **2025. évi tervezett költsége (bruttó)** |
| 1. | Kiállításmegnyitó | február |  | művház |  |
|  | Színházi előadás felnőtteknek | március 4.  19:00 | Pesti Művész Szanház |  |  |
| 2. | Városi Nőnap | március 7., 17:00 óra | humorista | művház | 550.000,-  hangosítás: 50.000,- |
| 3. | Március 15., Pilvax Kávéház | március 15. | ált. iskolások műsora | művház | 30.000,-  hangosítás: 50.000,- kétszer |
| 4. | Színházi előadás gyereknek | március 30. | Mazsola Bábszínház | művház |  |
|  | Színház Helvécia Momentán Egyesület | április 10. | Agatha Christine: A váratlan vendég | művház |  |
| 5. | VersVáros | április 11. | iskolások, óvodások, nyugdíjasok – közös verselés,  megzenésített versek Tanner Vilmossal | Romkert | 10.000,-  hangosítás: 50.000,- |
| 7. | Rendőrség Napja | április 24. |  | művház | 20.000,- |
| 8. | Te szedd!-várostakarítás  (Föld napja) | április 26. |  | város | 70.000,- |
| 9. | Majális | május 1. | Kis Grófo koncert ’60 1.100.000,- + áfa | Piactér | 1.400.000,-  + hangosítás: 50.000,- |
| 10. | Flórián-nap | május 5. |  | tűzoltóság | 20.000,- |
| 11. | Kiállításmegnyitó | május |  | művház |  |
| 12. | Tinidiszkó | május |  | művház | 10.000,-  hangosítás: 50.000,- |
| 13. | Kóbor János megemlékezés | május 17. |  | művház | 50.000.- |
| 14. | Triatlon | május 17. |  | uszoda  érmek, kulacsok, emléklapok | 1.000.000,-  hangosítás: 50.000,- |
| 15. | Gyermeknap  30 éves a város  10 éve városi támogatás a babáknak | május 24. | Iszkiri együttes | Piactér | 900.000,-  hangosítás: 50.000,- |
| 16. | Orbán-nap | május 25. |  | Orbán-kápolna | hangosítás: 50.000,- |
| 17. | Pedagógusnap | június 2. |  | okt. intézmények | 250.000,-  hangosítás: 50.000,- |
| 18. | Összetartozás napja:  trianoni megemlékezés | június 4. |  | Nemzetiségek parkja | + hangosítás: 50.000,- |
| 19. | Pünkösdi Rétesfesztivál | június 8. |  | Piactér | 500.000,-  hangosítás: 50.000mű,- |
| 20. | Múzeumok éjszakája | június 21. |  | Zug | 400.000,-  hangosítás: 50.000,- |
| 21. | 30 éves a város  kiállításmegnyitás és kamarakoncert | július 1. |  | Zug | 600.000,-  hangosítás: 50.000,- |
| 22. | Augusztus 20. | augusztus 20. | nemzeti ünnep |  |  |
| 23. | Bornapok  30 éves a város | szeptember 12-14. | **Tervezett fellépők**  *Péntek:* Blues Travel Band, **Ismerős Arcok**, Bad Times.  *Szombat:* Folkbeat, **Dánielfy Gergely**,  **Dj Náksi**, Dj Táborfy.  *Vasárnap: Buborék együttes, Sári Évi, Group ’N’ Swing,* ***Geszti Péter*.** |  | Bornapok: 42.500.000,-  tervezett támogatás: 15.000.000,-  önkormányzati támogatás:  23.500.000,- |
| 24. | Őszi Gyermeknap (Besigheim játszótér) | szeptember 20. |  | Besigheim Játszótér | hangosítás: 50.000,- |
| 25. | Idősek Világnapja | október 1. |  | polgármesteri köszöntő | 10.000,-  hangosítás: 50.000,- |
| 26. | Kiállításmegnyitó | október |  | művház |  |
| 27. | Márton-nap | november 11. |  | Piactér | hangosítás: 50.000,- |
| 28. | BB25 futóverseny | október 4. |  | általános iskola | 400.000,-  hangosítás: 50.000,- |
| 29. | Tinidiszkó | október |  | művház | 10.000,-  hangosítás: 50.000,- |
| 30. | Október 23., nemzeti ünnep | október 23. | Gimnázium diákjai | művház | hangosítás: 50.000,- kétszer |
| 31. | Királyi Gasztronómiai Est | október 25. | Dinamic | sportcsarnok  jegy: 6000 |  |
| 32. | Zádor Jenő megemlékezés | november 4. |  | művház | 50.000,-  hangosítás: 50.000,- |
| 33. | Faültetés gyerekeknek | november 15. |  | városi könyvtár |  |
| 34. | Adventi forgatag | november 29. |  | helyi fellépők, **Szironta együttes** ’45, 240.000,- | 600.000,-  + hangosítás: 50.000,- |
| 35. | Mikulás | december 5. | fellépő, színház | művház | 500.000,- |
| 36. | 70 éven felüliek karácsonya | december 12. 16:30 óra | **Id. Peller Anna**  ’45, 300.000,-+áfa | városi spoercsarnok | 2.000.000,-  + hangosítás: 50.000,- |
| 37. | Fiatalok a városért díjátadó | december 16. | helyi színjátszók, vers | iskola aula | 500.000,-  hangosítás: 50.000,- |
| 38. | Kisebb kulturális rendezvények  pl. Kvíz (70.000,-), Déryné-program |  |  |  | 1.500.000,- |

A hangosítás összege a kft. költségvetésének másik sorában jelenik meg, ezért jelöltük külön. (1.150.000,-)

A fellépők díja üzleti titoknak minősül.

Az összegek bruttó árak, az áfát tartalmazzák!bruttó: 53.380.000,- Ft

Kérjük a Képviselő-testületet az alábbi határozati javaslat elfogadására:

**H a t á r o z a t i j a v a s l a t:**

**a Bátaszékért Marketing Nkft. által tervezett 2025. évi rendezvényprogram jóváhagyására**

Bátaszék Város Önkormányzatának Képviselő-testülete a Bátaszékért Marketing Nkft. által tervezett Bátaszék Város 2025. évi rendezvényprogramját a várható költségekkel és önkormányzati forrásbiztosítással az előterjesztés tartalma szerint jóváhagyja.

*Határidő:* 2024. december 6.

*Felelős:* dr. Firle-Paksi Anna aljegyző

(a határozat megküldéséért)

*Határozatról értesül:* Bátaszékért Marketing Nkft.

Bátaszéki KÖH Pénzügyi Iroda

irattár